Strydom sê die slenter het hulle R4 500 uit die sak gejaag. Volgens haar het hulle op die dag van die oudisies by die 7de Laan-ateljee opgedaag, maar sy en De Villiers kon nié ŉ oudisie vir die program aflê nie omdat die bestuur van 7de Laan nie kennis gedra het van dié reëlings wat gemaak is nie.
“Ek dink bloot dit is onregverdig dat mense op só ’n manier gevang kan word – ons wil ander mense waarsku oor wat in die wêreld aangaan en dat hulle moet waaksaam wees om nie dieselfde as ons oor te kom nie. Dylan het nou ŉ toekoms in die akteursbedryf laat vaar omdat die hele vermaakbedryf in sy oë nou geloofwaardigheid verloor het. Dis ŉ slegte ervaring,” het sy gesê.
7de Laan kan volgens die bestuur nié aanspreeklik gehou word vir enige geld wat aan die sindikaat oorbetaal is of vir enige optrede wat ŉ persoon se lewe in gevaar stel nie.
Indien jy wil seker maak oor die egtheid van enige korrespondensie wat glo van 7de Laan af kom, of só ’n geval van bedrog wil aanmeld, kan jy die sepie op Facebook of Twitter kontak.
My logika se dat jy ‘n video sal moet instuur na die betrokke plek. Hoe anders gaan hulle weet dat jy kan toneelspeel. Moenie die bedryf die skuld gee nie. Toe hulle geld gevra het om jou’n “rol” te gee moes jy onmiddelik geweet het hier is ‘ n slang in die gras. Moet niemand vertrou nie en doen jou huiswerk. Dis ‘n les vir ons almal. Sterkte
Wat verstaan jy nie? Stiefseun, sy is nie die biologiese ma van die seun nie. Seker geskei en weer getroud met ‘n ander man wie se seun dit is (uit ‘n vorige huwelik).